rejauldu/bengali-wikipedia huggingface dataset:
মসিউর রহমান রাঙ্গা (জন্ম ২২ জুলাই ১৯৫৮) হলেন বাংলাদেশী একজন রাজনীতিবিদ এবং রংপুর-১ আসনের সাবেক সংসদ সদস্য। তিনি জাতীয় পার্টির মহাসচিব এবং স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রী হিসেবেও দায়িত্ব পালন করেছিলেন।  প্রারম্ভিক জীবন মসিউর রহমান রাঙ্গা ১৯৫৮ সালের ২২ জুলাই জন্মগ্রহণ করেন। তার পিতার নাম নেছার উদ্দিন আহমেদ এবং মাতার নাম মজিয়া খাতুন। তার পিতা লালমনিরহাট জেলার হাতিবান্ধা উপজেলার ভেলাগুড়ি ইউনিয়ন পরিষদের চেয়ারম্যান ছিলেন। তার পৈতৃক বাড়ি রংপুর জেলার সদর উপজেলার দক্ষিণ গুপ্তপাড়ায়। শিক্ষাজীবনে তিনি বিকম ডিগ্রি অর্জন করেছেন। পড়ালেখা শেষ করে তিনি পরিবহন ব্যবসার সাথে যুক্ত হন। তিনি পরিবহন মালিকদের সংগঠন ‘বাংলাদেশ সড়ক পরিবহন সমিতির’ সভাপতি।   ব্যক্তিগত জীবন  ২০২২ সালে মসিউর রহমান রাঙ্গার সহধর্মিণী রাকিবা নাসরিন মৃত্যুবরণ করেন। এই দম্পতির এক ছেলে এবং এক মেয়ে রয়েছে।  রাজনৈতিক জীবন রাঙ্গা রংপুর জেলার জাতীয় পার্টির সভাপতি হিসেবে দায়িত্ব পালন করেছেন। তিনি ২০০১ সালে জাতীয় পার্টির মনোনয়নে ইসলামী ঐক্যজোটের প্রার্থী হিসেবে তিনি রংপুর-১ আসন থেকে  সংসদ সদস্য নির্বাচিত হন। ২০১৪ সালের জাতীয় সংসদ নির্বাচনে জাতীয় পার্টির মনোনয়নে তিনি রংপুর-১ আসন থেকে সংসদ সদস্য নির্বাচিত হন এবং স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের প্রতিমন্ত্রী হিসেবে দায়িত্ব পালন করেন। তিনি পুনরায় ২০১৮ সালে একই আসন থেকে সংসদ সদস্য নির্বাচিত হন। ২০১৯ সালে রাঙ্গা বিরোধী দলীয় চিফ হুইফ হিসেবে মনোনয়ন লাভ করেন। তিনি ২০১৮ সালের ৩ ডিসেম্বর থেকে ২০২০ সালের ২৬ জুলাই পর্যন্ত জাতীয় পার্টির মহাসচিবের দায়িত্ব পালন করেন।   সমালোচনা  রাঙ্গা ২০১৯ সালের ১০ নভেম্বর স্বৈরাচারবিরোধী আন্দোলনে নিহত বাংলাদেশী নূর হোসেনকে নেশাগ্রস্ত, ইয়াবা ও ফেন্সিডিলসেবী অভিহিত করে দেশব্যাপী সমালোচনার মুখে পড়েন।  ১৯৮৭ সালের ১০ নভেম্বর বুকে ও পিঠে "স্বৈরাচার নিপাত যাক, গণতন্ত্র মুক্তি পাক" শ্লোগান লিখে রাস্তায় নেমেছিলেন নূর হোসেন। মিছিলটি ঢাকার "জিরো পয়েন্ট" এলাকায় পৌঁছালে পুলিশ পুলিশের গুলিতে তিনি নিহত হন। ২০২২ সালের সেপ্টেম্বরে দলীয় শৃঙ্খলা ভঙ্গের অভিযোগে তাকে জাতীয় পার্টির সব ধরনের পদ থেকে অব্যাহতি দেয়া হয়।  তথ্যসূত্র   বহিঃসংযোগ  ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:রংপুর জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:স্থানীয় সরকার, পল্লী উন্নয়ন ও সমবায় মন্ত্রী বিষয়শ্রেণী:শেখ হাসিনার তৃতীয় মন্ত্রিসভার সদস্য বিষয়শ্রেণী:বাংলাদেশ আওয়ামী লীগের রাজনীতিবিদ
শাফকাত রানা (; জন্ম: ১০ আগস্ট, ১৯৪৩) তৎকালীন ব্রিটিশ ভারতের পাঞ্জাব প্রদেশের শিমলা এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬—এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে লাহোর ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন তিনি।   প্রথম-শ্রেণীর ক্রিকেট  ১৯৫৯-৬০ মৌসুম থেকে ১৯৭৮-৭৯ মৌসুম পর্যন্ত শাফকাত রানা’র প্রথম-শ্রেণীর খেলোয়াড়ী জীবন চলমান ছিল। অত্যন্ত ভালোমানের ডানহাতি ব্যাটসম্যান হিসেবে নিজের পরিচিতি ঘটিয়েছিলেন শাফকাত রানা। ড্রাইভ ও কাটে বেশ পারদর্শিতা দেখিয়েছেন।  ১৯৫৯-৬০ মৌসুমে প্রথম-শ্রেণীর ক্রিকেটে অভিষেক ঘটে তার। ১৯৬৩ সালে পাকিস্তান ঈগলেটসের সদস্যরূপে ইংল্যান্ড গমন করেন। ১৯৭৮-৭৯ মৌসুমে সর্বশেষ প্রথম-শ্রেণীর খেলায় অংশ নেন। ১৯৬৮-৬৯ মৌসুমে লাহোরে অনুষ্ঠিত কায়েদ-ই-আজম ট্রফি প্রতিযোগিতায় সারগোদার বিপক্ষে লাহোর দলের সদস্যরূপে ব্যক্তিগত সর্বোচ্চ ১৭৪ রানের ইনিংস খেলেছিলেন। এ পর্যায়ে চতুর্থ উইকেট জুটিতে ওয়াকার আহমেদের সাথে ৩৩০ রান সংগ্রহ করেছিলেন।Lahore v Sargodha 1968-69   আন্তর্জাতিক ক্রিকেট  সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন শাফকাত রানা। ২৪ অক্টোবর, ১৯৬৪ তারিখে করাচীতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৮ নভেম্বর, ১৯৬৯ তারিখে ঢাকায় সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।  ছয় বছরের অধিক সময় নিয়ে তাকে পাঁচের অধিক টেস্টে খেলানো হয়নি। খেলোয়াড়ী জীবনের উল্লেখযোগ্য দিক ছিল ১৯৬৯-৭০ মৌসুমে নিউজিল্যান্ডের বিপক্ষে লাহোরে অনুষ্ঠিত তৃতীয় টেস্টে ব্যক্তিগত সেরা ৯৫ রানের ইনিংস খেলা। এ পর্যায়ে তার দল মাত্র ১৬৭ রান তুলতে পেরেছিল। এছাড়াও, দাঙ্গার কারণে পরিত্যক্ত হওয়া ঢাকা টেস্টে তিনি ৬৫ রান তুলেছিলেন।Shafqat Rana at Cricinfo  ১৯৬৪-৬৫ মৌসুমে পাকিস্তান দলের সাথে অস্ট্রেলিয়া ও নিউজিল্যান্ড সফরে যান। ১৮.২০ গড়ে ১৮২ রান সংগ্রহ করেন ও কোন টেস্টে তাকে খেলানো হয়নি। এরপর, ১৯৭১ সালে দলের সাথে পুনরায় ইংল্যান্ড সফর করেন। ১৭.৫৩ গড়ে ২২৮ রান তুলেন। এ সফরেও টেস্টবিহীন অবস্থায় শেষ করেন।   তথ্যসূত্র    আরও দেখুন   আসিফ ইকবাল  আনোয়ার হোসেন  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্স এ-এর ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্স বি-এর ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার বিষয়শ্রেণী:পাকিস্তান ঈগলেটসের ক্রিকেটার বিষয়শ্রেণী:লাহোরের ক্রিকেটার বিষয়শ্রেণী:লাহোর এ-এর ক্রিকেটার বিষয়শ্রেণী:লাহোর গ্রীনসের ক্রিকেটার বিষয়শ্রেণী:শিমলার ব্যক্তি বিষয়শ্রেণী:পাঞ্জাবি ব্যক্তি
মিস্টার চার্লি হল একটি নিন্দনীয় অভিব্যক্তি যা পূর্বে আফ্রিকান-মার্কিন সম্প্রদায়ের মধ্যে একজন শ্বেতাঙ্গ ব্যক্তিকে বোঝাতে ব্যবহৃত হত। মাঝে মাঝে, এটি একজন কৃষ্ণাঙ্গকে বোঝায় যিনি অহংকারী এবং "অভিনয় সাদা" হিসাবে বিবেচিত। শব্দটি কখনও কখনও মি. চার্লি, মিস্টার চার্লে বা অন্যান্য বৈচিত্র হিসাবে লেখা হয়।  অভিব্যক্তিটি ২১ শতকের তরুণ আফ্রিকান-মার্কিনদের দ্বারা খুব কমই ব্যবহৃত হয়।   অভিব্যক্তিটি ১৯ শতকে ব্যবহৃত হত বেশি, অনেকটা মহিলা সমতুল্য, মিস অ্যান। মিস অ্যান ছিল দাসদের মধ্যে ব্যবহৃত একটি অভিব্যক্তি যা বাড়ির মহিলা, সাধারণত ক্রীতদাস মালিকের স্ত্রী এবং অন্য যেকোন শ্বেতাঙ্গ মহিলা যা দাসদের পরিবেশন করতে হয়। মিস্টার চার্লি ছিলেন ক্রীতদাস মালিক, বা অন্য কোন শ্বেতাঙ্গ ব্যক্তি ক্রীতদাসদের শোষণ, বা প্রতি অনুগ্রহশীল।    এছাড়াও দেখুন    হাউস নিগ্রো  মিস অ্যান  আঙ্কেল টম  দ্য ম্যান    তথ্যসূত্র   বিষয়শ্রেণী:১৯শ শতাব্দীর নতুন শব্দ বিষয়শ্রেণী:শ্বেতাঙ্গদের জন্য নিন্দনীয় পদ বিষয়শ্রেণী:আফ্রিকান-মার্কিন সাংস্কৃতিক ইতিহাস বিষয়শ্রেণী:আফ্রিকান-মার্কিন অপশব্দ
অত্র নিবন্ধটি আইসিসি বিশ্ব টুয়েন্টি২০ প্রতিযোগিতার পরিসংখ্যান ও রেকর্ড সম্পর্কীয় যা পূর্বতন আইসিসি বিশ্ব টুয়েন্টি২০ প্রতিযোগিতাসমূহে সৃষ্ট হয়েছিল।   প্রতিযোগিতা   ২০০৭    ২০০৯    ২০১০    ২০১২    ২০১৪    ২০১৬    ২০২১    ২০২২    ২০২৪    সামগ্রিকভাবে   ব্যক্তিগত ও দলীয় রেকর্ড  ৭ অক্টোবর, ২০১২ তারিখ পর্যন্ত রেকর্ডগুলো সঠিক।   টুয়েন্টি২০ বিশ্বকাপ রেকর্ডAll records are based on statistics at Cricinfo.com's list of ICC World Twenty20 records Cricinfo ব্যাটিংসর্বাধিক রান মাহেলা জয়াবর্ধনে৮৫৮ (২৫ খেলা) (২০০৭–২০১২)প্রতিযোগিতায় সর্বাধিক রান তিলকরত্নে দিলশান৩১৭ (৭ খেলা) (২০০৯)Records - ICC World Twenty20 - High scores Cricinfoসর্বোচ্চ ব্যক্তিগত রান ব্রেন্ডন ম্যাককুলাম বনাম বাংলাদেশ  ১২৩ (৫৮ বল) (২০১২)সর্বাধিক অর্ধ-শতক ক্রিস গেইল ৭ (১৮ খেলা) (২০০৭–২০১২)সর্বোচ্চ স্ট্রাইক রেট(কমপক্ষে ১২৫ বল মোকাবেলা) ক্রিস গেইল১৫২.২৯ (১৮ খেলা) (২০০৭–২০১০)সর্বোচ্চ গড়(কমপক্ষে ১০ ইনিংস)  রোহিত শর্মা৫৫.৫০ (১৭ খেলা) (২০০৭–২০১০)সর্বোচ্চ রানের জুটি  মাহেলা জয়াবর্ধনে ও  কুমার সাঙ্গাকারা বনাম ওয়েস্ট ইন্ডিজ ১৬৬ (৯৯ বল) (২য় উইকেটে) (২০১০)সর্বাধিক চার মাহেলা জয়াবর্ধনে ৬২ (১৮ খেলা) (২০০৭–২০১০)প্রতিযোগিতায় সর্বাধিক চার তিলকরত্নে দিলশান ৪৬ (৭ খেলা) (২০০৯)ইনিংসে সর্বাধিক চার হার্শেল গিবস বনাম ওয়েস্ট ইন্ডিজ ১৪ (২০০৭)সর্বাধিক ছক্কাক্রিস গেইল ৪৩ (১৮ খেলা) (২০০৭–২০১২)প্রতিযোগিতায় সর্বাধিক ছক্কা ক্রিস গেইল ১৬ (৭ খেলা) (২০১২)ইনিংসে সর্বাধিক ছক্কাক্রিস গেইল বনাম দক্ষিণ আফ্রিকা ১০ (২০০৭)ওভারে সর্বাধিক রান যুবরাজ সিং বনাম ইংল্যান্ড ৩৬ (২০০৭) বোলিংসেরা বোলিং পরিসংখ্যান অজন্তা মেন্ডিস বনাম জিম্বাবুয়ে৬/৮  (৪ ওভার) (২০১২)সর্বাধিক উইকেট লাসিথ মালিঙ্গা ৩৩ (২৫ খেলা) (২০০৭–২০১২) প্রতিযোগিতায় সর্বাধিক উইকেট  অজন্তা মেন্ডিস১৫ (৬ খেলা) (২০১২) সর্বাধিক চার উইকেট প্রাপ্তি  সাঈদ আজমল ৩ (১৪ খেলা) (২০০৯–২০১২)  মরনে মরকেল ২ (১০ খেলা) (২০০৭–২০১০)  উমর গুল ২ (১৪ খেলা) (২০০৭–২০০৯)  শহীদ আফ্রিদি ২ (২০ খেলা) (২০০৭–২০১০)সেরা মিতব্যয়ী বোলার(কমপক্ষে ২৫০ বল বোলিং)ড্যানিয়েল ভেট্টোরিICC World Twenty20 - Best economy rates Cricinfo৫.৮৩ (৬৭.১ ওভার) (১৭ খেলা) (২০০৭–২০১২)সর্বাধিক ব্যয়বহুল বোলিং(কমপক্ষে ২০ ওভার বোলিং)কিরণ পোলার্ড৯.৯৫ (২০ ওভার) (১১ খেলা) (২০০৯–২০১০) ফিল্ডিংসর্বাধিক আউটকারী (উইকেট-রক্ষক) কামরান আকমল ২৪ (২৬ খেলা) (২০০৭–২০১২)সর্বাধিক ক্যাচ (ফিল্ডার) এবি ডি ভিলিয়ার্স১৬ (১৬ খেলা) (২০০৭–২০১২) দলসর্বোচ্চ রান বনাম  ২৬০/৬ (২০০৭) সর্বনিম্ন রান বনাম ৬৮ (২০১০) বৃহৎ ব্যবধানে জয় (রান) বনাম  ১৭২ (২০০৭) বৃহৎ ব্যবধানে জয় (উইকেট) বনাম ১০ (২০০৭)  বনাম ১০ (২০১০) ধারাবাহিকভাবে সর্বাধিক জয়৬ (২০০৯)৬ (২০১০)   তথ্যসূত্র    আরও দেখুন   টুয়েন্টি২০ আন্তর্জাতিক  আইসিসি বিশ্ব টুয়েন্টি২০  আইসিসি টি২০আই চ্যাম্পিয়নশিপ  ২০১৪ আইসিসি বিশ্ব টুয়েন্টি২০  ২০১৪ আইসিসি বিশ্ব টুয়েন্টি২০ স্কোয়াড  আইসিসি বিশ্ব টুয়েন্টি২০ কর্মকর্তা  বিষয়শ্রেণী:টুয়েন্টি২০ ক্রিকেট বিষয়শ্রেণী:ক্রিকেট রেকর্ড ও পরিসংখ্যান বিষয়শ্রেণী:পুরুষদের আইসিসি টি-টোয়েন্টি বিশ্বকাপ
আবুল কালাম ডিগ্রী কলেজ বাংলাদেশের বরিশাল জেলার বাবুগঞ্জ উপজেলার অন্তর্গত একটি সরকারি শিক্ষা প্রতিষ্ঠান। ১৯৭০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।   ইতিহাস  কলেজটি ১৯৭০ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭৩ সালে বি.এ(পাস) কোর্স ও ২০০৩ সালে বি.এম শাখা খোলা হয়।  তারিখে কলেজটিকে প্রথম এমপিওভুক্ত করা হয়।   তথ্যসূত্র    বহিঃসংযোগ   বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:বরিশাল জেলার মহাবিদ্যালয়
এডমন্ড গুন্টার (১৫৮১১০ ডিসেম্বর ১৬২৬), ছিলেন ওয়েলশ বংশোদ্ভূত একজন ইংরেজ পাদ্রী, গণিতবিদ, জ্যামিতিবিদ এবং জ্যোতির্বিদ।Guy O. Stenstrom (1967), "Surveying Ready Reference Manual", McGraw–Hill. p. 7 তাকে তার গাণিতিক অবদানের জন্য সবচেয়ে বেশি স্মরণ করা হয়, যার মধ্যে রয়েছে গুন্টারের চেইন, গুন্টারের চতুর্ভুজ এবং গুন্টারের স্কেল আবিষ্কার। ১৬২০ সালে, তিনি প্রথম সফল অ্যানালগ ডিভাইসTrevor Homer (2012). "The Book of Origins: The first of everything – from art to zoos". Hachette UK আবিষ্কার করেন, যা তিনি লগারিদমিক স্পর্শক গণনা করার জন্য তৈরি করেছিলেন।Eli Maor (2013). "Trigonometric Delights", Princeton University Press.  তিনি রেভারেন্ড হেনরি ব্রিগস কে গণিতে পরামর্শ দিয়েছিলেন এবং অবশেষে ১৬১৯ থেকে তার মৃত্যু পর্যন্ত জ্যোতির্বিদ্যার গ্রেশাম কলেজের অধ্যাপক ছিলেন।William E. Burns (2001), The Scientific Revolution: An Encyclopedia, ABC-CLIO, p. 125   তথ্যসূত্র    বহিঃসংযোগ   Galileo Project page  Gunter's Quadrant applet  বিষয়শ্রেণী:১৫৮১-এ জন্ম বিষয়শ্রেণী:১৬২৬-এ মৃত্যু বিষয়শ্রেণী:ব্রিটিশ বৈজ্ঞানিক যন্ত্র নির্মাতা বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:ওয়েস্টমিনস্টার স্কুল, লন্ডনে শিক্ষিত ব্যক্তি বিষয়শ্রেণী:ওয়েলশ বংশোদ্ভূত ইংরেজ ব্যক্তি বিষয়শ্রেণী:১৭শ শতাব্দীর ইংরেজ অ্যাংলিকান পুরোহিত বিষয়শ্রেণী:১৭শ শতাব্দীর ইংরেজ গণিতবিদ
বাংলাদেশ স্টেশনারী অফিস জনপ্রশাসন মন্ত্রণালয়ের অধীনস্থ মুদ্রণ ও প্রকাশনা অধিদপ্তরাধীন একটি ইউনিট অফিস।   ইতিহাস  অফিসটি ১৯৫২ সালে পাকিস্তান আমলে তেজগাঁও শিল্পাঞ্চলে ৫.৭২ একর জমির উপর প্রতিষ্টিত হয়। তখন থেকে ১৯৮৫ সাল পর্যন্ত সমগ্র বাংলাদেশের সরকারি অফিস-আদালত, স্কুল কলেজসমূহে বরাদ্দের বিপরীতে চাহিদানুযায়ী স্টেশনারী দ্রব্য-সামগ্রী এই অফিস থেকে সরবরাহ করা হত। ১৯৮৫ সালে অধিদপ্তরের অধীনে ঢাকা, চট্রগ্রাম, বগুড়া ও খুলনায় আঞ্চলিক অফিস প্রতিষ্ঠা লাভ করে।   জনকাঠামো  একজন উপসচিব পদমর্যাদার উপ-পরিচালক এই কার্যালয়ের প্রধান কর্মকর্তা। তার অধীনে দুজন সহকারী পরিচালক, একজন হিসাবরক্ষণ কর্মকর্তাসহ অন্যান্য কর্মকর্তাবৃন্দ অফিসের কার্যক্রম পরিচালনা করে।   কার্যক্রম  ঢাকা আঞ্চলিক অফিস থেকে সমস্ত মন্ত্রণালয়সহ ২৪টি জেলার, বগুড়া আঞ্চলিক অফিস থেকে ১৬টি জেলার, খুলনা আঞ্চলিক অফিস থেকে ১৬টি জেলার এবং চট্রগ্রাম আঞ্চলিক অফিস থেকে ৮টি জেলার সরকারি অফিস-আদালতের স্টেশনারী দ্রব্যাদি সরবরাহ করা হয়ে থাকে। এই ৪টি আঞ্চলিক অফিসের বাৎসরিক/মাসিক চাহিদা অনুযায়ী বাংলাদেশ স্টেশনারী অফিস হতে প্রতি মাসে স্টেশনারী মালামাল সরবরাহ করা হয়ে থাকে।  দেশ- বিদেশ থেকে কাগজসহ বিভিন্ন স্টেশনারী মালামাল সংগ্রহ পূর্বক বিভিন্ন সরকারী,আধা-সরকারী ও স্বায়ত্ব-শাসিত অফিসে সরবরাহ করাই বাংলাদেশ স্টেশনারী অফিসের মূল কাজ। বাংলাদেশ স্টেশনারী অফিস কাগজসহ কিছু ছাপার উপকরণ সরাসরি বাংলাদেশ সরকারি মুদ্রণালয় (বিজি প্রেস), গভর্ণমেন্ট প্রিন্টিং প্রেস, সিকিউরিটি প্রিন্টিং প্রেসে সরবরাহ করে থাকে। এছাড়া ৬৪ টি জেলা প্রশাসকের কার্য্যালয়ের ট্রেজারীতে সরাসরি কার্ট্রজি পেপার সরবরাহ করা হয়।   তথ্যসূত্র   বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:বাংলাদেশ সরকারের অধিদপ্তর বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭৬-এ বাংলাদেশে প্রতিষ্ঠিত বিষয়শ্রেণী:১৯৭৬-এ প্রতিষ্ঠিত সরকারি সংস্থা
টেন্ড্রিং ফার্স্ট হল একটি স্থানীয় রাজনৈতিক দল যা টেন্ড্রিং, এসেক্স, ইংল্যান্ড জুড়ে কাজ করে। তারা টেন্ডারিং ডিস্ট্রিক্ট কাউন্সিল, ফ্রিন্টন এবং ওয়ালটন টাউন কাউন্সিল এবং এসেক্স কাউন্টি কাউন্সিলের জন্য প্রার্থী দেয়। তাদের বর্তমানে টেন্ড্রিং ডিস্ট্রিক্ট কাউন্সিলে একজন জেলা কাউন্সিলর রয়েছে এবং আট কাউন্সিলর সহ ফ্রিন্টন এবং ওয়ালটন টাউন কাউন্সিলের নিয়ন্ত্রণ রয়েছে। ২০১৩ এবং ২০১৬ এর মধ্যে এসেক্স কাউন্টি কাউন্সিলে তাদের একজন কাউন্টি কাউন্সিলর ছিলেন। তারা ২০১০ সাল থেকে সংসদ নির্বাচনে প্রার্থী হননি।   পটভূমি  টেন্ড্রিং ফার্স্ট টেন্ড্রিং ডিস্ট্রিক্ট কাউন্সিলের তৎকালীন নেতা টেরি অ্যালেন দ্বারা প্রতিষ্ঠিত হয়েছিল, যখন তিনি সহ কনজারভেটিভ পার্টির জেলা কাউন্সিলর, পিটার বালবির্নি এবং বার্নার্ড লেদারডেল এবং ওয়ালটন এবং ফ্রিন্টন শহরের কাউন্সিলর এবং ফ্রিন্টনের মেয়র জ্যাক রবার্টসন সকলকে বরখাস্ত করেছিলেন কনজারভেটিভ পার্টি। কেন চার কাউন্সিলরকে বরখাস্ত করা হয়েছিল তা স্পষ্ট নয়, তবে টেন্ডারিং জেলা পরিষদ নির্বাচনের কয়েক সপ্তাহ আগে তাদের স্থগিতাদেশের অর্থ হল তারা আবার রক্ষণশীল হিসাবে দাঁড়াতে পারবে না। যদিও পার্টির নেতা টেরি অ্যালেন ২০০৭ সালে টেন্ডারিং ফার্স্টের সাথে তার পুনঃনির্বাচনে ব্যর্থ হন, দলটি ৬০টি জেলা পরিষদের আসনের মধ্যে ১০টি সুরক্ষিত করতে সক্ষম হয়েছিল। নির্বাচনের পর, টেরি অ্যালেন স্পষ্ট করে দেন যে টেন্ড্রিং ফার্স্ট সক্রিয়ভাবে একটি রক্ষণশীল প্রশাসনের বিরোধিতা করার জন্য কাজ করবে এবং বিরোধী দলগুলির সাথে একটি রক্ষণশীল বিরোধী প্রশাসন গঠনের জন্য কাজ করবে। টেন্ড্রিং ফার্স্ট পরবর্তীকালে এসেক্স কাউন্টির কাউন্সিলর মার্ক কসেনস এবং পিয়েরে অক্সলে যোগদান করেন যারা আগে কনজারভেটিভ পার্টি থেকে বরখাস্ত হয়েছিলেন।  তারা পরে কমিউনিটি রিপ্রেজেন্টেটিভ পার্টি থেকে রয় স্মিথ এবং কেভিন ওয়াটসন যোগ দেন।   তথ্যসূত্র   বিষয়শ্রেণী:২০০৭-এ প্রতিষ্ঠিত রাজনৈতিক দল বিষয়শ্রেণী:ইংল্যান্ডের স্থানীয় ভিত্তিক রাজনৈতিক দল
কেভিন ওয়েন ডুরান্ট (  ; জন্ম ২৯ সেপ্টেম্বর, ১৯৮৮), যিনি তার আদ্যক্ষর কেডি দ্বারাও পরিচিত, তিনি জাতীয় বাস্কেটবল অ্যাসোসিয়েশনের (এনবিএ) ফিনিক্স সানসের একজন মার্কিন পেশাদার বাস্কেটবল খেলোয়াড়। তিনি টেক্সাস লংহর্নসের হয়ে কলেজ বাস্কেটবলের একটি মৌসুম খেলেছিলেন এবং ২০০৭ এনবিএ ড্রাফটে সিয়াটল সুপারসনিক্স দ্বারা দ্বিতীয় সামগ্রিক বাছাই হিসাবে নির্বাচিত হন। তিনি ফ্র্যাঞ্চাইজির সাথে নয়টি মৌসুম খেলেছেন, যা ২০০৮ সালে ওকলাহোমা সিটি থান্ডারে পরিণত হয়েছিল, ২০১৬ সালে গোল্ডেন স্টেট ওয়ারিয়র্সের সাথে স্বাক্ষর করার আগে, ২০১৭ এবং ২০১৮ সালে টানা এনবিএ চ্যাম্পিয়নশিপ জিতেছিলেন। ২০১৯ ফাইনালে অ্যাকিলিস ইনজুরি সহ্য করার পর, তিনি সেই গ্রীষ্মে ফ্রি এজেন্ট হিসেবে ব্রুকলিন নেটে যোগ দেন। নেটের ফ্রন্ট অফিসের সাথে মতবিরোধের পর, তিনি ২০২২ সালের অফসিজনে একটি বাণিজ্যের জন্য অনুরোধ করেছিলেন এবং অবশেষে ২০২৩ সালে ফিনিক্স সানসে তাকে কিনে নেয়। ডুরান্টকে সর্বকালের সর্বশ্রেষ্ঠ খেলোয়াড় এবং স্কোরারদের একজন হিসাবে ব্যাপকভাবে বিবেচনা করা হয়।   তথ্যসূত্র    বহিঃসংযোগ      বিষয়শ্রেণী:ইউটিউব ভ্লগার বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী বিষয়শ্রেণী:পুরুষ ব্লগার বিষয়শ্রেণী:মার্কিন ইউটিউবার বিষয়শ্রেণী:মার্কিন পুরুষ বাস্কেটবল খেলোয়াড় বিষয়শ্রেণী:মার্কিন খ্রিস্টান বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:২০১২ গ্রীষ্মকালীন অলিম্পিকের বাস্কেটবল খেলোয়াড় বিষয়শ্রেণী:২০১৬ গ্রীষ্মকালীন অলিম্পিকের বাস্কেটবল খেলোয়াড় বিষয়শ্রেণী:২০২০ গ্রীষ্মকালীন অলিম্পিকের বাস্কেটবল খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের বাস্কেটবল খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:মার্কিন ব্লগার বিষয়শ্রেণী:মার্কিন পুরুষ ব্লগার
মালির জেলা ( ) পাকিস্তানের সিন্ধু প্রদেশের করাচী বিভাগের একটি প্রশাসনিক জেলা।  ২০০০ সালে জেলাটি বিলুপ্ত ঘোষণা করা হয় এবং ৩টি শহরে বিভক্ত করে গঠন করা হয়:   মালির শহর,  বিন কাসিম শহর  এবং গাদাপ শহর।  এরপর ২০১১ সালের ১১ জুলাই তারিখে, সিন্ধু সরকার পুনরায় মালির জেলা হিসেবে পূর্বের নামে ফিরিয়ে আনা হয়।Karachi’s district status restored, notification issued , Published in The News Tribe on 11 July 2011, Retrieved on 7 August 2012  তথ্যসূত্র  বিষয়শ্রেণী:সিন্ধু প্রদেশের জেলা বিষয়শ্রেণী:করাচির জেলা বিষয়শ্রেণী:মালির জেলা
কারাগার কালাম কায়সার পরিচালিত ২০০৩ সালের বাংলাদেশী মারপিটধর্মী নাট্য চলচ্চিত্র। চলচ্চিত্রটি প্রযোজনা করেছেন ইমরুল শাহেদ এবং পরিবেশনা করে তন্নি তন্ময় কথাচিত্র। এর কাহিনী ও সংলাপ লিখেছেন ওয়াকিল আহমেদ এবং চিত্রনাট্য লিখেছেন কালাম কায়সার। এতে শ্রেষ্ঠাংশে অভিনয় করেছেন ফেরদৌস আহমেদ, পপি, শাহনূর ও ফাহিম।  চলচ্চিত্রটি ২০০৩ সালের ৭ই জানুয়ারি মুক্তি পায়। পপি এই চলচ্চিত্রে অভিনয়ের জন্য ২৮তম জাতীয় চলচ্চিত্র পুরস্কারে শ্রেষ্ঠ অভিনেত্রী বিভাগে পুরস্কার অর্জন করেন।  অভিনয়শিল্পীদল  ফেরদৌস আহমেদ  পপি - পারুল  শাহনূর - ইনস্পেক্টর মাধুরী  ফাহিম - মুন্না  প্রবীর মিত্র  নাসিমা খান  মিজু আহমেদ  ডন  আলেয়া  পারভিন  কলি  রয়েল মানিক  ব্যানেট  জামিলুর রহমান শাখা  কিসমত কামাল  সঙ্গীত চলচ্চিত্রটির সঙ্গীত পরিচালনা করেছেন ফরিদ আহমেদ। গীত রচনা করেছেন মনিরুজ্জামান মনির, মিল্টন খন্দকার, কবির বকুল ও সালাম মাহমুদ। গানে কণ্ঠ দিয়েছেন কনকচাঁপা, আসিফ আকবর, ডলি সায়ন্তনী, বেবী নাজনীন ও মনির খান। "কেউ বলে পথকলি" গানটির গীত রচনা ও সুর করেছেন ফকির শাহাবুদ্দিন।  গানের তালিকা  পুরস্কার ও মনোনয়ন পুরস্কারবিভাগমনোনীতফলাফলসূত্র ২৮তম জাতীয় চলচ্চিত্র পুরস্কার শ্রেষ্ঠ অভিনেত্রী পপি     তথ্যসূত্র  বহিঃসংযোগ       বিষয়শ্রেণী:২০০৩-এর চলচ্চিত্র বিষয়শ্রেণী:২০০৩-এর অপরাধ নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী অপরাধ নাট্য চলচ্চিত্র
বিনয়কুমারী ধর (বিবাহের পূর্বে বিনয়কুমারী বসু) ( নভেম্বর ১৮৭২ - ? ) ছিলেন ঊনবিংশ শতকের একজন বাঙালি মহিলা কবি। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৭১,    জীবনী বিজয়কুমারী বসুর জন্ম ১৮৭২ খ্রিস্টাব্দের নভেম্বরে। পিতা কাশীচন্দ্র বসু ঠাকুর ও মাতা ললিতমণি বসু ঠাকুর। তার পৈতৃক নিবাস ছিল অধুনা  বাংলাদেশের  বিক্রমপুরে।তিনি ছিলেন খ্যাতনামা ব্যারিস্টার  মনমোহন ঘোষের জ্যেষ্ঠা ভাগ্নি।  বিদ্যালয়ে ছাত্রাবস্থায় বারো তেরো বৎসর বয়স হতেই বিনয়কুমারী সাহিত্যচর্চা শুরু করেন। তিনি কলকাতার  বেথুন কলেজে পড়াশোনা করেন। তার প্রথম রচনা - "জাগো (বালিকার রচনা)" বঙ্গাব্দে যুগ্ম ভাবে ভারতী ও বালক পত্রিকার ১২৯৫ বঙ্গাব্দের মাঘ মাসের সংখ্যায় প্রকাশিত হয়।  এরপর তার রচিত কবিতা তৎকালীন "সাহিত্য", "দাসী", "ভারতী", "প্রদীপ" প্রভৃতি মাসিক পত্রিকায় নিয়মিত প্রকাশিত হত।  বিনয়কুমারীর ষোল বৎসর বয়সে ১৮৮৭ খ্রিস্টাব্দের ৫ সেপ্টেম্বর প্রকাশিত হয় প্রথম কাব্যগ্রন্থ- নব মুকুর । ১৮৯১ খ্রিস্টাব্দের ১১ সেপ্টেম্বর প্রকাশিত হয় দ্বিতীয় কাব্যগ্রন্থ নির্ঝর।   ১৮৯৩ খ্রিস্টাব্দে (১৩০০ বঙ্গাব্দের অগ্রহায়ণ মাসে) তাঁর বিবাহ হয় চিকিৎসক চিকিৎসক ভারতচন্দ্র ধর-এর সাথে।  তাদের দুই কন্যা ও পাঁচ পুত্র সন্তান ছিল এবং সকলকেই তিনি সুপ্রতিষ্ঠিত করেন। পরিবারের সকল সদস্যের দেখাশোনা, রন্ধনকার্যসহ সমস্ত দায়িত্ব পালনের সাথে সাহিত্য রচনা করে গেছেন। 'বেহুলা ও মা লক্ষ্মী' মতো গল্প "সাহিত্য " সাহিত্য পত্রিকায় প্রকাশিত হয়। ১৯৪৭ খ্রিস্টাব্দের ১৫ আগস্ট ভারতের স্বাধীনতা উপলক্ষে ভারত বন্দনা কবিতা রচনা করেন। কবিতাটি কবি যতীন্দ্রমোহন বাগচী সম্পাদিত "পূর্বাচল" পত্রিকায় প্রকাশিত হয়।   যোগেন্দ্রনাথ গুপ্ত তার রচিত বঙ্গের মহিলা কবি'' গ্রন্থে বিনয়কুমারীর রচনা সম্পর্কে আলোচনায় উল্লেখ করেন যে, তার কবিতায় যেমন দুঃখের ছাপ ('কে বুঝিবে' কবিতায়) পাওয়া যায় তেমনই প্রেম ও আত্মসমর্পণের ভাবনা ( 'রাত্রির প্রতি রজনীগন্ধা' কবিতায়) পরিস্ফুট হয়।   তথ্যসূত্র  বিষয়শ্রেণী:১৮৭২-এ জন্ম বিষয়শ্রেণী:বাঙালি হিন্দু বিষয়শ্রেণী:বেথুন কলেজের প্রাক্তন শিক্ষার্থী বিষয়শ্রেণী:বাঙালি মহিলা কবি
পেইজ সান্ধু (জন্ম: ১৭ জুলাই, ১৯৯৫) একজন ইংরেজ অভিনেত্রী। আইটিভি সোপ অপেরা এমেরডেল (২০২০-২০২২)-এ মীনা জুটলা চরিত্রে অভিনয় করার আগে তিনি ডক্টরস ও এন্ডেভার-এ অভিনয়ের মাধ্যমে তার কর্মজীবন শুরু করেছিলেন।   চলচ্চিত্রের তালিকা   বছর শিরোনাম ভূমিকা মন্তব্য    ডক্টরস  ২ পর্ব  ২০১৬ এন্ডেভার ক্যাশিয়ার পর্ব: "আর্কেডিয়া"  ২০২০-২০২২ এমেরডেল মীনা জুটলা    লায়নেস প্রিন্সেস সোফিয়া চলচ্চিত্র    পুরস্কার ও মনোনয়ন   বছর অনুষ্ঠান পুরস্কার ফলাফল  ২০২১ ইনসাইড সোপ অ্যাওয়ার্ডস শ্রেষ্ঠ নবাগতা  ২০২১ ইনসাইড সোপ অ্যাওয়ার্ডস শ্রেষ্ঠ খলনায়িকা  ২০২১ এশিয়ান মিডিয়া অ্যাওয়ার্ডস শ্রেষ্ঠ টিভি চরিত্র  ২০২২ দ্য ব্রিটিশ সোপ অ্যাওয়ার্ডস শ্রেষ্ঠ মুখ্য অভিনয়কারী  ২০২২ দ্য ব্রিটিশ সোপ অ্যাওয়ার্ডস বর্ষসেরা খলনায়িকা  ২০২২ টিআরআইসি অ্যাওয়ার্ডস শ্রেষ্ঠ ধারাবাহিক অভিনেত্রী  ২০২২ ২৭তম ন্যাশনাল টেলিভিশন অ্যাওয়ার্ডস ধারাবাহিক নাটকে অভিনয়  ২০২২ ইনসাইড সোপ অ্যাওয়ার্ডস শ্রেষ্ঠ অভিনেত্রী  ২০২২ ইনসাইড সোপ অ্যাওয়ার্ডস শ্রেষ্ঠ খলনায়িকা  ২০২২ এশিয়ান মিডিয়া অ্যাওয়ার্ডস শ্রেষ্ঠ টিভি চরিত্র  ২০২২ টিভি চয়েস অ্যাওয়ার্ডস শ্রেষ্ঠ ধারাবাহিক অভিনেত্রী  ২০২২ ডিজিটাল স্পাই রিডার অ্যাওয়ার্ডস শ্রেষ্ঠ ধারাবাহিক অভিনেত্রী  ২০২২ টিভিটাইমস অ্যাওয়ার্ডস প্রিয় ধারাবাহিক তারকা    তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ব্রিটিশ সোপ অপেরা অভিনেত্রী বিষয়শ্রেণী:২১শ শতাব্দীর ব্রিটিশ অভিনেত্রী
right|thumbnail|289px|আফ্রিকার মানচিত্রে মাগরেব অঞ্চলের অবস্থান মাগরেব () উত্তর আফ্রিকার একটি অঞ্চল। বর্তমানে মাগরেব কথাটি দিয়ে মরক্কো, আলজেরিয়া ও তিউনিসিয়ার সমগ্র অঞ্চলকে বোঝানো হয়; ব্যাপকতর অর্থে লিবিয়া ও মৌরিতানিয়াকেও এর অন্তর্ভুক্ত করা হয়। অতীতে আরবি ভাষাতে মাগরেব বলতে অবশ্য দেশ তিনটির যেসব অংশ সুউচ্চ অ্যাটলাস পর্বতমালার উত্তরে ও ভূমধ্যসাগরের তীরে অবস্থিত ছিল, সেগুলিকে বোঝানো হত। কোন কোন ইতিহাসবিদ স্পেন, পর্তুগাল, সিসিলি দ্বীপ এবং মাল্টা দ্বীপপুঞ্জকেও মাগরেবের অন্তর্ভুক্ত করেন। মাল্টা দ্বীপপুঞ্জে আজও আরবি ভাষার মাগরেবীয় একটি উপভাষা প্রধান ভাষা হিসেবে প্রচলিত। অ্যাটলাস পর্বতমালা এবং সাহারা মরুভূমির কারণে মাগরেব অঞ্চলটি আফ্রিকার বাকী অংশ থেকে আংশিকভাবে বিচ্ছিন্ন। জলবায়ু, ভূমিরূপ, অর্থনীতি ও ঐতিহাসিক দিক থেকে এটি ভূমধ্যসাগরীয় অঞ্চলের সাথেই বেশি জড়িত।  ৭০০ অব্দের দিকে মুসলমানেরা বাইজেন্টীয় শহর কার্থেজ (বর্তমান তিউনিসিয়াতে অবস্থিত) এবং ৭১১ সাল নাগাদ স্থানীয় বার্বার জাতির লোকদের বাধা অপসারণ করে মরক্কো পর্যন্ত সাম্রাজ্য বিস্তার করতে সক্ষম হয়। এসময় বার্বারদেরকে ইসলামে ধর্মান্তরিত করা হয় এবং আরব সেনাবাহিনীতে অন্তর্ভুক্ত করে নেওয়া হয়। আরবরা মিশরের পশ্চিমের এই অঞ্চলটিকে মাগরেব ডাকা শুরু করে। আরবি ভাষায় মাগরেব শব্দটির অর্থ "সূর্যের অস্তস্থল" বা "পশ্চিম দিকের"। মাগরেব অঞ্চলটি ৮ম শতকের শুরুর কিছুকাল একটি একক রাজনৈতিক সত্তা হিসেবে বিরাজমান ছিল। এরপর আবার আলমোহাদ শাসনের সময় (১১৫৯-১২২৯) অঞ্চলটি আবার একত্রিত হয়। এর বহু পরে বিংশ শতাব্দীতে এসে ১৯৮৯ সালে উত্তর আফ্রিকার আরব রাষ্ট্রগুলি আরব মাগরেব ইউনিয়ন প্রতিষ্ঠা করে। মরক্কো, আলজেরিয়া, তিউনিসিয়া, লিবিয়া ও মোরিতানিয়া এর সদস্যরাষ্ট্র। লিবিয়ার নেতা মুয়াম্মার আল-গাদ্দাফি এটিকে একটি আরব মহারাষ্ট্র হিসেবে প্রথমে কল্পনা করেছিলেন, যেখানে সদস্য দেশগুলির একটি সাধারণ বাজারের আওতায় আসার কথা। কিন্তু অর্থনৈতিক ও রাজনৈতিক অস্থিরতা ইউনিয়নের যৌথ লক্ষ্যগুলি বাস্তবায়নে বাধার সৃষ্টি করেছে।    তথ্যসূত্র   বিষয়শ্রেণী:আফ্রিকার অঞ্চল বিষয়শ্রেণী:মাগরেব বিষয়শ্রেণী:উত্তর আফ্রিকার ভূগোল